CELEX: 22012D0090
Language: sk
Date: 2012-04-30 00:00:00
Title: Rozhodnutie Spoločného výboru EHP č. 90/2012 z  30. apríla 2012 , ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

13.9.2012   
            
            
               SK
            
            
               Úradný vestník Európskej únie
            
            
               L 248/27
            
         ROZHODNUTIE SPOLOČNÉHO VÝBORU EHP
   č. 90/2012
   z 30. apríla 2012,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 50/2011 z 20. mája 2011 (1).
            
         
               (2)
            
            
               Nariadenie Európskeho parlamentu a Rady (ES) č. 110/2008 z 15. januára 2008 o definovaní, opise, prezentácii, označovaní a ochrane zemepisných označení liehovín a o zrušení nariadenia Rady (EHS) č. 1576/89 (2) by malo byť začlenené do dohody.
            
         
               (3)
            
            
               Odporúčanie Komisie 2010/133/EÚ z 2. marca 2010, ktoré sa týka prevencie a zníženia kontaminácie liehovín z kôstkovíc a z výliskov z kôstkovíc etylkarbamátom a monitorovania hodnôt etylkarbamátu v týchto nápojoch (3), má byť začlenené do dohody.
            
         
               (4)
            
            
               Nariadením (ES) č. 110/2008 sa zrušuje nariadenie Rady (EHS) č. 1576/89 (4) začlenené do dohody, a preto sa má odkaz naň v rámci dohody zrušiť.
            
         
               (5)
            
            
               Nariadenie Komisie (EHS) č. 1014/90 (5), ktoré je začlenené do dohody, zastaralo (6), a preto sa má odkaz naň v rámci dohody zrušiť.
            
         
               (6)
            
            
               Vzhľadom na zvláštne aspekty systému zápisu zemepisných označení liehovín a vzhľadom na skutočnosť, že zo štátov EZVO sa očakáva veľmi malý počet zápisov, sa zdá odôvodnené neuplatniť na tieto záležitosti odsek 4 písm. d) protokolu 1. Tým nie sú dotknuté ostatné rozhodnutia spoločného výboru.
            
         
               (7)
            
            
               Toto rozhodnutie sa týka právnych predpisov o liehovinách. Právne predpisy týkajúce sa liehovín sa neuplatnia na Lichtenštajnsko, pokým platnosť Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami zahŕňa aj Lichtenštajnsko, ako je uvedené v úvode ku kapitole XXVII prílohy II k dohode. Toto rozhodnutie sa teda nemá uplatňovať na Lichtenštajnsko,
            
         PRIJAL TOTO ROZHODNUTIE:
   Článok 1
   Kapitola XXVII prílohy II k dohode sa mení a dopĺňa takto:
   
               1.
            
            
               Text bodov 1 [nariadenie Rady (EHS) č. 1576/89] a 2 [nariadenie Komisie (EHS) č. 1014/90] sa vypúšťa.
            
         
               2.
            
            
               Za bod 8 [nariadenie Komisie (ES) č. 2870/2000] sa vkladá tento text:
               
                           „9.
                        
                        
                           
                              32008 R 0110: nariadenie Európskeho parlamentu a Rady (ES) č. 110/2008 z 15. januára 2008 o definovaní, opise, prezentácii, označovaní a ochrane zemepisných označení liehovín a o zrušení nariadenia Rady (EHS) č. 1576/89 (Ú. v. EÚ L 39, 13.2.2008, s. 16), zmenené a doplnené týmto právnym predpisom:
                           
                                       —
                                    
                                    
                                       
                                          32008 R 1334: nariadenie Európskeho parlamentu a Rady (ES) č. 1334/2008 zo 16. decembra 2008 (Ú. v. EÚ L 354, 31.12.2008, s. 34).
                                    
                                 Na účely tejto dohody sa ustanovenia tohto nariadenia vykladajú s týmito úpravami:
                           
                                       a)
                                    
                                    
                                       ustanovenia tohto nariadenia neovplyvňujú právo štátov EZVO na nediskriminačnom základe zakazovať uvádzanie liehovín, ktorých obsah alkoholu presahuje 60 %, na ich vnútroštátny trh na priamu ľudskú spotrebu;
                                    
                                 
                                       b)
                                    
                                    
                                       štáty EZVO sa vyzývajú, aby vysielali zástupcov na zasadania Výboru pre liehoviny, ktorý je uvedený v článku 25 a ktorý sa bude zaoberať otázkami, ktoré upravujú právne akty, na ktoré odkazuje dohoda. Zástupcovia štátov EZVO sa plne zúčastňujú na práci výboru, nemajú však právo hlasovať;
                                    
                                 
                                       c)
                                    
                                    
                                       odsek 4 písm. d) protokolu 1 k dohode sa nepoužije na kapitolu III tohto nariadenia;
                                    
                                 
                                       d)
                                    
                                    
                                       do prílohy III sa dopĺňa tento text:
                                       
                                                   Kategória výrobkov
                                                
                                                
                                                   Zemepisné označenie
                                                
                                                
                                                   Krajina pôvodu
                                                
                                             
                                                   
                                                               15.
                                                            
                                                            
                                                               Vodka
                                                            
                                                         
                                                
                                                   
                                                      Íslenskt Vodka/Icelandic Vodka
                                                   
                                                
                                                
                                                   Island
                                                
                                             
                                                   
                                                      Norsk Vodka/Norwegian Vodka
                                                   
                                                
                                                
                                                   Nórsko
                                                
                                             
                                                   
                                                               24.
                                                            
                                                            
                                                               Akvavit/aquavit
                                                            
                                                         
                                                
                                                   
                                                      ÍslensktBrennivín/Icelandic Aquavit
                                                   
                                                
                                                
                                                   Island
                                                
                                             
                                                   
                                                      Norsk akevitt/Norsk Aquavit/Norsk Akvavit/Norwegian Aquavit
                                                   
                                                
                                                
                                                   Nórsko
                                                
                                             
                                                   Ostatné liehoviny
                                                
                                                
                                                   Zemepisné označenia uvedené v tomto bode sa týkajú výrobkov, ktoré nie sú v tomto nariadení definované. Preto musia byť doplnené predajným opisom ‚liehovina‘.
                                                   Štáty EZVO, ktoré tieto liehoviny vyrábajú, budú informovať ostatné zmluvné strany o tom, ako sú tieto liehoviny v danom štáte definované.
                                                
                                                
                                                    
                                                
                                             
                                 
                     
                           10.
                        
                        
                           
                              32010 H 0133: odporúčanie Komisie 2010/133/EÚ z 2. marca 2010, ktoré sa týka prevencie a zníženia kontaminácie liehovín z kôstkovíc a z výliskov z kôstkovíc etylkarbamátom a monitorovania hodnôt etylkarbamátu v týchto nápojoch (Ú. v. EÚ L 52, 3.3.2010, s. 53).“
                        
                     
         Článok 2
   Znenie nariadenia (ES) č. 110/2008 a odporúčania 2010/133/EÚ v islandskom a nórskom jazyku, ktoré sa uverejnení v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 1. mája 2012 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (7).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 30. apríla 2012
      
         
            Za Spoločný výbor EHP
         
         
            úradujúci predseda
         
         Gianluca GRIPPA
      
   
   
      (1)  Ú. v. EÚ L 196, 28.7.2011, s. 29.
   
      (2)  Ú. v. EÚ L 39, 13.2.2008, s. 16.
   
      (3)  Ú. v. EÚ L 52, 3.3.2010, s. 53.
   
      (4)  Ú. v. ES L 160, 12.6.1989, s. 1.
   
      (5)  Ú. v. ES L 105, 25.4.1990, s. 9.
   
      (6)  Ú. v. EÚ C 30, 6.2.2009, s. 18.
   
      (7)  Ústavné požiadavky neboli oznámené.